Un protest de amploare a avut loc, marți seara, la Cluj-Napoca, față de modificările la Codul de procedură penală. Oamenii au scandat ”Jos Guvernul”, ”Fără penali” și ”PSD ciuma roșie”, cerând alegeri anticipate, transmite Mediafax, care estimează numărul protestatarilor la peste 3.000.





















Ora 20:40 Peste 1.000 de persoane protestau, marți seara, la Cluj-Napoca, față de modificările la Codul de procedură penală. Oamenii au scandat ”Jos Guvernul”, ”Fără penali” și ”PSD ciuma roșie”, cerând alegeri anticipate, transmite Mediafax.

Protestatarii au pornit și într-un marș prin centrul Clujului spre cartierul Mărăști.









„Tot Clujul în stradă!

Protestul a pornit de la un apel al grupului Facebook „ Umbrela anticorupție Cluj ”:„Tot Clujul în stradă!





Trebuie să ne exprimăm iar, acolo unde suntem văzuți, dorința de a nu trăi în Penalistan.



Ieri, Parlamentul (Camera Deputaţilor, DECIZIONALĂ) a adoptat modificări legislative de o gravitate fără precedent. Ordonanţa 13 afecta sistemul judiciar. Ceea ce s-a făcut acum te va afecta direct şi personal.



Azi, Președintele României a fost eliminat din procedura de convocare a referendumului pentru revizuirea Constituției”.





Protestatarii s-au adunat în Piața Unirii din Cluj-Napoca având steaguri tricolore și parcarte cu mesaje precum ”Orice om îi e frică de pușcărie”, cu poza premierului Viorica Dăncilă, ”Egalite, fraternite, pușcărie”, ”Indiferența ucide”, ”Dragnea și ai lui, trădătorii neamului”.Ei au scandat ”Jos Guvernul”, ”Demisia”, ”Tăriceanu – șobolanul”, ”Fără penali”, ”Uniți salvăm toată România”, ”Justiție nu corupție”, ”Rușine să vă fie”, ”Legi pentru cetățeni, nu pentru politicieni”, ”Anticipate”, ”Parlament penal, marș la tribunal”, ”Ultima soluție, încă o revoluție”, ”Hoții”, ”Libertate”.Unul dintre protestatari a declarat că, luni seară, Camera Deputaţilor, cu voturile majorității PSD-ALDE, a adoptat modificări legislative de o gravitate fără precedent.”Ordonanţa 13 afecta sistemul judiciar. Ceea ce s-a făcut acum, prin modificările la Codul de procedură penală, ne va afecta direct şi personal. De asemenea, președintele României a fost eliminat din procedura de convocare a referendumului pentru revizuirea Constituției. Trebuie să ieșim în număr cât mai mare în stradă, fără ezitare. Până când trebuie, până cădem toţi sau cad ei de la putere. Asta este țara noastră, nu a lor”, a spus acesta.